**Høyringsbrev**

**Lokale forskrifter om skulefritidsordninga i Askvoll kommune**

**Høyringsutkast til lokale forskrift i Askvoll kommune.**

Høyringsfrist er sett til **28. november 2025**. Høyringsinnspel som kjem etter det vil ikkje bli vurdert. Saka skal til politisk handsaming.

Høyringsinnspel kan sendast:

* [via elektronisk skjema for høyringsuttale,](https://www.askvoll.kommune.no/Handlers/Skjema.ashx?skjemaid=98&MId1=11597) eller
* per e-post til [postmottak@askvoll.kommune.no,](mailto:postmottak@askvoll.kommune.no) eller
* per post til Askvoll kommune, Askvollvegen 426A, 6980 Askvoll

Kommunar og fylkeskommunar pliktar å sørgja for høyring, vedtak og offentleggjering av

eigne lokale forskrifter i samsvar med opplæringslova som tredde i kraft 01.august 2024.

Opplæringslova inneheld fleire område der kommunar og fylkeskommunar skal gje forskrifter, i tillegg til område der dei kan gje forskrifter.

Vedlagt følgjer no høyringsutkast til:

1. Lokal forskrift om skulefritidsordninga (SFO) i Askvoll kommune

Forskrifta skal kunngjerast på Lovdata. Før kunngjering må ho vere høyrd og vedteken i kommunestyret i Askvoll kommune

**1. Lokal forskrift om skulefritidsordninga (SFO) i Askvoll kommune**

Kommunen skal i fylgje Opplæringslova § 4-5, femte ledd gje forskrift om skulefritids-ordninga (SFO). Forskrifta skal ha reglar om

1. eigarforhold
2. kven som er opptaksmyndigheit
3. opptakskriterium
4. opptaksperiode og oppseiing
5. foreldrebetaling
6. leike- og opphaldsareal
7. dagleg opphaldstid og årleg opningstid
8. personale og leiing

Framlegget til forskrift som her vert lagt fram gjeld skulefritidstilbodet ved dei offentlege skulane i Askvoll kommune før og etter skuletid dei vekedagane elevane går på skulen – i samsvar med årleg skulerute. Det er såleis ikkje SFO-tilbod ved dei offentlege skulane den vekedagen elevar i 1. til 4. trinn ikkje går på skule – for tid onsdagar, eller når skulane er stengde i samband med planleggingsdagar og ferie- og høgtidsperiodar.

Den einskilde skule, eventuelt fleire skular i lag, vil kunne tilby eit betalt fritidstilbod den vekedagen elevane ikkje går på skule, i haust- og vinterferie og om sommaren, dersom det er tilgjengeleg bemanning og nok påmelde slik at tilbodet er sjølvfinansierande.